ରିଲ୍‌ ଲାଇଫ୍‌ରେ ସଫଳ ଥିବା ରୀନା ରାୟ ରିୟଲ ଲାଇଫ୍‌ରେ ରହିଥିଲେ ଅସଫଳ…
ମୁମ୍ବାଇ,୭।୧: ବଲିଉଡ୍ର ସୁନ୍ଦରୀ ଅଭିନେତ୍ରୀ ରୀନା ରାୟଙ୍କୁ ଗୁରୁବାର ୬୩ ବର୍ଷ ପୂରିଛି। ସେ ୬୪ ବର୍ଷରେ ପାଦ ଥାପିଛନ୍ତି। ସେ ୧୯୫୭ ଜାନୁୟାରୀ ୭ରେ ମୁମ୍ବାଇଠାରେ ଜନ୍ମଗ୍ରହଣ କରିଥିଲେ। ବଲିଉଡ୍ରେ ସେ ଅନେକ ଫିଲ୍ମରେ ନିଜ ଅଭିନୟ ଦକ୍ଷତା ଦେଖାଇଛନ୍ତି। ଅଭିନେତା ଶତ୍ରୁଘ୍ନ ସିହ୍ନାଙ୍କ ସହିତ ତାଙ୍କର ପ୍ରେମ ସମ୍ପର୍କ ନେଇ ଅନେକ ଚର୍ଚ୍ଚା ହୋଇଥିଲା। ତେବେ ଶତ୍ରୁଘ୍ନ ରୀନାଙ୍କଠାରୁ ଦୂରେଇ ଯାଇଥିଲେ। ପ୍ରେମରେ ଅସଫଳ ହେବା ପରେ ରୀନା ରାୟ ପାକିସ୍ତାନ କ୍ରିକେଟର ମୋହସୀନ୍ ଖାଁଙ୍କୁ ୧୯୮୩ରେ ବିବାହ କରି ସବୁଦିନ ପାଇଁ ଫିଲ୍ମ ଦୁନିଆକୁ ଛାଡିଥିଲେ। ତେବେ ମୋହସୀନ୍ଙ୍କ ତାଙ୍କର ବୈବାହିକ ଜୀବନ ସଫଳ ରହି ନ ଥିଲା। ସେମାନଙ୍କ ମଧ୍ୟରେ ଛାଡପତ୍ର ହୋଇଥିଲା। ରୀନାଙ୍କ ପିତା ଜଣେ ମୁସଲମାନ୍ ଥିବାବେଳେ ମା’ ହିନ୍ଦୁ ଥିଲେ। ପରେ ତାଙ୍କ ମାତା ପିତାଙ୍କର ବିବାହ ବିଛେଦ ହୋଇଥିଲା। ରୀନାଙ୍କର ଦୁଇ ଭଉଣୀ ଏବଂ ଜଣେ ଭାଇ ଅଛନ୍ତି। ଜୀବନ ବ୍ୟାପି ଉଲ୍ଲେଖନୀୟ ସଫଳତା ପାଇଁ ତାଙ୍କୁ ୧୯୯୮ରେ ଲାଇଫ୍ ଟାଇମ୍ ଫିଲ୍ମଫେୟାର ଆଚିଭ୍ମେଣ୍ଟ ପୁରସ୍କାର ପ୍ରଦାନ କରାଯାଇଥିଲା। ତାଙ୍କର ଜଣେ ଝିଅ ଅଛନ୍ତି।